Komisjoni määrus (EÜ) nr 2338/96,

5. detsember 1996,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 1734/96, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate nomenklatuuride või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et liikmesriigi tolli poolt väljastatud siduvat tariifiinformatsiooni, mis on seotud kaupade klassifitseerimisega koondnomenklatuuris ning mis ei vasta käesoleva määruse sätetele, võib tariifiinformatsiooni pidaja nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 alusel kohaldada veel kolme kuu jooksul;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatud siduvat tariifiinformatsiooni, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel kohaldada veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 5. detsember 1996

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 238, 19.9.1996, lk 1.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | CN-kood | Põhjendus |

1 | 2 | 3 |

1.Värvitrükis raamat, millel on 29,5 × 28,7 cm pappkaaned ja 54,14 × 28 cm lehed ning mis sisaldab teksti ja illustratsioone.Tagakaane siseküljele on liimitud 14 × 25 cm mullpakend, mis sisaldab erinevaid kaubaartikleid (nt magnet, plastpropeller, traat, elektrilamp).Tekste, illustratsioone ja kaubaartikleid saab kasutada lihtsate (nt optika, magnetismi ja elektriga seotud) füüsikaliste katsete tegemiseks. | 49019900 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3.b ja 6 ning CN-koodide 4901 ja 49019900 sõnastusega. See kaubaartikkel klassifitseeritakse trükitud teksti alusel raamatuks. |

2.Värvitrükis raamat, millel on 29,5 × 28,7 cm pappkaaned ja 64,14 × 28 cm lehed ning mis sisaldab illustreeritud juhiseid kosmeetikatoodete kasutamiseks ning kostüümide ja rõivamanuste valmistamiseks.Tagakaane siseküljele on liimitud 14 × 25 cm mullpakend, mis sisaldab kuut erinevat värvainet naha värvimiseks, tavalist värvipintslit, väikest ümmargust käsna, kitsaid sünteetilisest materjalist vuntse ning kaht plastist "koletisesilma". | 49019900 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3.b ja 6 ning CN-koodide 4901 ja 49019900 sõnastusega. See kaubaartikkel klassifitseeritakse trükitud teksti alusel raamatuks. |

3.Teatmeteos, mis koosneb trükitud plastkilekaantega spiraalköites kiirköitjast ning mida kasutatakse moe-, arhitektuuri- ja sisekujunduse valdkonnas värvide valimiseks, täpsustamiseks ja kontrollimiseks.Kiirköitjas on 95 paberist värvikaarti, indeks ja kasutusjuhised kuues keeles.Iga värvikaart koosneb 35 perfokaardist, millel on esitatud spetsiaalse koodiga identifitseeritud värvuse eri toonid. Igal toonil on samuti spetsiaalne kood. | 49119900 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 4911 ja 49119900 sõnastusega. Teatmeteost ei saa käsitleda rubriiki 4901 kuuluva kaubaartiklina, sest see ei sisalda teksti kõnealuse rubriigi tähenduses. |

4.Jäik karukujuline püstfiguriin, mis on täielikult valmistatud plastist ning millel on teatavad inimesele iseloomulikud omadused (nt naerunägu, stiliseeritud inimkätt kujutav painutatud vasak käsi ja väljasirutatud parem käsi) ja punaseks värvitud kaelarätik.Figuriini kõrgus on umbes 4 cm ja see on pakitud väikesesse plastpakendisse. | 95034930 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 5.b ja 6 ning CN-koodide 9503, 950349 ja 95034930 sõnastusega. Figuriin on loomakujuline kollektsioneeritav ese, mille meelelahutuslik otstarve kaalub üles selle dekoratiivse väärtuse. |

5.Komplekt, kuhu kuulub papist lasteraamat, neli erivärvilist plastklotsi ning üks klotsikujuline ja tüdruku peaga plastmasskuju.Raamat sisaldab lihtsaid lastejutte ja nendega seotud värvilisi illustratsioone.Raamatu viimasele leheküljele on kinnitatud plastkuju ja -klotse sisaldav eemaldatav mullpakend.Plastkuju ja -klotsid paigutatakse jutu järgi vastavatel lehekülgedel asuvatesse värvilistesse avadesse. | 95037000 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3.b ja 6 ning CN-koodide 9503 ja 95037000 sõnastusega. |

--------------------------------------------------